aktuar
Store norske leksikon,Økonomi og næringsliv,Bank og finans,Forsikring
Aktuar er en person som har ansvar for å beregne finansiell risiko, særlig innen forsikringsbransjen, bank og finans.
Etter finansforetaksloven skal alle forsikringsselskap ha en uavhengig aktuarfunksjon, og etter forsikringsvirksomhetsloven skal det i enhver pensjonskasse være ansatt en aktuar godkjent av Finanstilsynet. Aktuarer arbeider også i skadeforsikringsselskaper, det offentlige trygdeverket og enkelte større forretningsforetagender. Utdannelse og kompetanse Foruten ren matematikk kreves det fagområder som forsikringsmatematikk og dens hjelpevitenskaper, sannsynlighetsregning, matematisk statistikk, renteregning og datateknikk. Samfunnsøkonomi og numerisk analyse faller også inn under de områder aktuarfaget omfatter. Universitetet i Oslo og Universitetet i Bergen har egne studieprogrammer som gir aktuarkompetanse.Tidligere var det bare i livsforsikring man hadde en fullt utviklet matematisk teori, men matematiske og statistiske problemer er også tatt opp på andre felter, spesielt innen skadeforsikring og de sosiale trygdeordninger. Les mer i Store norske leksikon Den Norske Aktuarforening Eksterne lenker Lovdata: Finansforetaksloven § 13-5 Lovdata: Forsikringsvirksomhetsloven § 2-5